ai4bharat/Pralekha huggingface dataset:
وزارت اطلاعات ونشریات
اطلاعات ونشریات کی وزارت نے آن لائن گیمنگ، خیالی کھیلوں وغیرہ کے اشتہارات پر ایڈوائزری جاری کی
نئی دہلی ، 04دسمبر :
مرکزی وزارت برائے اطلاعات و نشریات نے آج آن لائن گیمنگ ، خیالی کھیلوں سے متعلق ایڈوائزری جاری کی ہے۔ وزارت نے براڈکاسٹرس کو مشورہ دیا ہے کہ وہ ایڈورٹائزنگ اسٹینڈرڈس کونسل آف انڈیا کے جاری کردہ رہنما خطوط پر عمل کریں۔ وزارت نے یہ بھی مشورہ دیا ہے کہ اشتہارات میں کسی ایسی سرگرمی کو فروغ نہیں دینا چاہئے جس کی قانون میں ممانعت ہے۔
تفصیلی ایڈوائزری تک رسائی درج ذیل لنک پر حاصل کی جاسکتی ہے۔
https://mib.gov.in/sites/default/files/Advisory.pdf
وزیراعظم کا دفتر
چندریان 3 ہماری قوم کی امیدوں اور خوابوں کو لے کر جائے گا: وزیر اعظم
وزیر اعظم جناب نریندر مودی نے ہندوستان کے تیسرے قمری مشن چندریان -3 کی اہمیت کو اجاگر کیا ہے۔
ایک ٹویٹ تھریڈ میں، وزیر اعظم نے کہا:
’’جہاں تک ہندوستان کے خلائی شعبے کا تعلق ہے، 14 جولائی 2023 ہمیشہ سنہری حروف میں لکھا جائے گا۔ چندریان 3، ہمارا تیسرا قمری مشن، اپنے سفر کا آغاز کرے گا۔ یہ شاندار مشن ہماری قوم کی امیدوں اور خوابوں کو لے کر جائے گا۔
چندریان 3 مدارتک پہنچانے کے مخصوص اصول واعمال کی تکمیل کےبعد قمری منتقلی ہیئتی راستے میں داخل کردیا جائے گا۔ 300,000 کلومیٹر سے زیادہ کا فاصلہ طے کرتے ہوئے یہ آنے والے ہفتوں میں چاند تک پہنچ جائے گا۔ جہاز میں موجود سائنسی آلات چاند کی سطح کا مطالعہ کریں گے اور ہمارے علم میں اضافہ کریں گے۔
ہمارے سائنسدانوں کی بدولت، ہندوستان کی خلائی شعبے میں ایک زبردست بھرپور تاریخ ہے۔ چندریان -1 کو عالمی قمری مشنوں میں عام ڈگر سے ہٹ کرراہ بنانے والا سمجھا جاتا ہے کیونکہ اس نے چاند پر پانی کے مالیکیولز کی موجودگی کی تصدیق کی ہے۔اس مشن کے بارے میں دنیا بھر میں 200 سے زیادہ سائنسی مقالوں کی اشاعت عمل میں آچکی ہے ۔
چندریان-1 تک، چاند کومکمل طور پر خشک، ارضیاتی طور پر غیر فعال اور ناقابل رہائش اجرام سماوی سمجھا جاتا تھا۔ اب، اسے پانی اور ذیلی سطح کی برف کی موجودگی کے ساتھ ایک متحرک اور ارضیاتی طور پر فعال جسم کے طور پر دیکھا جاتا ہے۔ شاید مستقبل میں، یہ ممکنہ طور پر آباد ہوسکتا ہے!
چندریان-2 کوبھی اسی طرح عام ڈگر سے ہٹ کر راہ بنانے والا تھا کیونکہ اس سے وابستہ آربیٹر کے ڈیٹا نے ریموٹ سینسنگ کے ذریعے پہلی بار کرومیم، مینگنیز اور سوڈیم کی موجودگی کا پتہ لگایا۔ یہ چاند کے جادوئی ارتقاء کے بارے میں مزید بصیرت بھی فراہم کرے گا۔
چندریان 2 کی کلیدی سائنسی نتائج میں اپنی نوعیت کا اولین عالمی نقشہ برائے قمری سوڈیم کا حصول ، کڑھائی کی شکل میں منقسم علم میں اضافے،آئی آئی آر ایس امکانات کے ساتھ قمری سطح پر پانی آمیز برف کی واضح دریافت اور دیگر بہت سی چیزیں شامل ہیں ۔اس مشن سے متعلق تقریباً 50 مقالوں کی اشاعت عمل میں آچکی ہے ۔
چندریان 3 مشن کے لیے نیک خواہشات! میں آپ سب سے گزارش کرتا ہوں کہ اس مشن کے بارے میں اور خلا، سائنس اور اختراع میں ہم نے جو پیش رفت کی ہے اس کے بارے میں مزید جانیں۔ یہ آپ سب کو بہت فخر کا احساس دلائے گا۔‘‘
پیٹرولیم اور قدرتی گیس کی وزارت
’’کھیل ہندوستان میں ایک جذبہ ہے اور ہندوستان کی کھیلوں کی صلاحیتوں کو پروان چڑھانا ملک کو عالمی سطح پر آگے لے جانے کے عین مطابق ہے۔ ‘‘: ہردیپ سنگھ پوری
وزیر موصوف نے تحریک دینے والا قومی ترانہ اور ’جیا ہے‘ ویڈیو لانچ کیا - جو وزیر اعظم نریندر مودی جی کے ’ملک پہلے اور ہمیشہ پہلے‘ کے وژن کو آگے بڑھاتا ہے
ہندوستان کے 77 ویں یوم آزادی کے موقع پر، ہاؤسنگ اور شہری امور اور پیٹرولیم اور قدرتی گیس کے وزیر، جناب ہردیپ سنگھ پوری نے کل یہاں ہندوستان کے قومی ترانے کی ایک پیش کش جاری کی جس میں ایسے کھلاڑی شامل ہیں جنہوں نے کھیلوں کے مختلف شعبوں میں ہندوستان کا نام روشن کیا ہے اورانڈین آئل کارپوریشن لمیٹڈنے ان کی مدد کی ہے۔
اس موقع پر خطاب کرتے ہوئے،جناب ہردیپ سنگھ پوری نے کہا، ’’ہندوستان میں کھیل ایک جذبہ ہے اور ہندوستان کی کھیلوں کی صلاحیتوں کو پروان چڑھانا عالمی سطح پر قوم کو آگے لے جانے کے عین مطابق ہے۔ کھیلوں کے میدان میں جیت یا ہار معنی نہیں رکھتی ، یہ کھیلوں کا جذبہ ہے اور کھیل کا جذبہ ہی ملک کوروحانی مسرت فراہم کرتا ہے۔ اس مبارک دن پر، انڈین آئل کی طرف سے شروع کیا گیا کھیلوں کا ترانہ کھیلوں کے تئیں ملک کے جنون کو ازسرنو توانائی بخشتا ہے اور پیرا ایتھلیٹکس سمیت متعدد کھیلوں کے لیے پختہ حمایت ’ ملک پہلے، ، ہمیشہ پہلے‘ کے جوہر کی علامت ہے۔
جناب پوری نے’جیا ہے‘ کے عنوان سے تحریک دینے والے ایک ویڈیو کی بھی نقاب کشائی کی، جو ایک تخلیقی اظہار ہے جو ’ ملک پہلے، ، ہمیشہ پہلے‘ کی علامت ہے، ایک اصول جو زندگی کے ہر پہلو میں شامل ہے، جامع ترقی کو آگے بڑھاتا ہے۔
ویڈیو میں ان کھلاڑیوں کی اپنے کھیل کے تئیں شدید لگن اور عزم اور سب سے بڑھ کر عالمی کھیلوں کے پلیٹ فارم پر ہندوستان کے قد کو بلند کرنے کے لیے ان کے غیرمتزلزل عزم اور انتھک کوششوں کو خوبصورتی سے دکھایا گیا ہے۔ اس کوشش کا مقصد ہر اس ہندوستانی کھلاڑی کو پیش کرنا ہے جو اپنی جوانی کے دوران بہترین کارکردگی کے لیے کوشش کرتا ہے اور غیر معمولی کامیابیاں حاصل کرتا ہے۔
اس پہل میں تمام ہندوستانیوں کو تحریک دینے کی صلاحیت ہے، اور امید ہے کہ ’جیا ہے‘ ہر ہندوستانی کو ہماری عظیم قوم کے لیے اپنا حصہ ڈالنے کی ترغیب دے گا، جو ہمارےعزت مآب وزیر اعظم نریندر مودی کے قول – ’’ملک پہلے اور ہمیشہ پہلے۔‘‘ کو سچ ثابت کرتا ہے۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
بھارت سرکار کے ذریعے ریاستوں/ مرکز کے زیر انتظام علاقوں کو 31.51 کروڑ سے زیادہ ویکسین کی خوراکیں فراہم کی گئی ہیں
ریاستوں اور مرکز کے زیر انتظام علاقوں کے پاس 1.15کروڑسے زیادہ ویکسین کی خوراکیں دی جانے کے لئے ابھی بھی دستیاب ہیں
نئی دلّی ،27 جون، 2021/
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے۔ ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
حکومت ہند نے ریاستوں و مرکز کے زیر انتظام علاقوں کو ، بھارت سرکار کے  اورریاستوں کے ذریعے براہ راست خریداری زمرہ کے توسط سے اب تک 31.51 کروڑ سے زیادہ ٹیکےفراہم کرائے ہیں۔
ان میں سے ضائع ہونے والے ٹیکوں سمیت مجموعی طور پر 30,35,97,466استعمال میں لائے جاچکے ہیں ۔
ریاستوں/ مرکز کے زیر انتظام علاقوں کے پاس 1.15 کروڑ سے زیادہ  غیر استعمال شدہ ٹیکے ابھی بھی دستیاب ہیں، جنہیں لگایا جانا باقی ہے۔
مزید برآں، 20,48,960 ویکیسن کی خوراکیں ارسال کئے جانے کے مرا حل میں ہیں اور آئندہ تین دنوں میں ریاستوں و مرکز کے زیر انتظام علاقوں کو حاصل ہوجائیں گے۔
نائب صدر جمہوریہ ہند کا سکریٹریٹ
خواتین کی تعلیم کو’ نئی تعلیم‘ میں افضل ترین اصول کی حیثیت سے شامل کیاجانا چاہئے
بنیادی تعلیم ، مادری زبان میں دی جانی چاہئے
دیہی ترقی ملک کے لئے انتہائی اہمیت کی حامل ہے
ہرقسم کی دہشت گردی کو کسی بھی صورت میں ختم کیا جانا چاہئے
’نئی تعلیم ‘کے معلّمین کی پہلی قومی کانفرنس سے نائب صدر جمہوریہ کا خطاب
نئیدہلی یکم مارچ ۔نائب صدرجمہوریہ ہند جناب ایم وینکیا نائیڈو نے کہا ہے کہ ’نئی تعلیم ‘ میں خواتین کی تعلیم کو افضل ترین اصول کی حیثیت سے شامل کیا جانا چاہئے اور تعلیم کو سماج میں جنسی تفریق ختم کرنے کی غرض سے بااختیار بنایا جانا چاہئے ۔
جناب وینکیا نائیڈو حیدرآباد میں مہاتما گاندھی نیشنل کونسل آف ریورل ایجوکیشن کے ’نئی تعلیم ‘ اور تجرباتی حصول علم کے معلمین کی پہلی کانفرنس سے خطاب کررہے تھے۔ انہوں نے دیہی تبدیلی کے بابائے قوم مہاتما گاندھی کےخواب کے لئے تعلیم کو بنیادی عنصر قرار دیتے ہوئے کہا کہ نیشنل کونسل آف ریورل ایجوکیشن کو دیہی علاقوں میں معیاری تعلیم کی بہتری کے لئے اقدامات کرنے چاہئیں ۔ انہوں نے امید ظاہر کی کہ شہری -دیہی ،خلا کو پُر کرنے اور گرام سوراج کے گاندھیائی آدرش کو ’نئی تعلیم ‘کے نصاب میں شامل کیا جائے گا۔ جناب نائیڈو نے زور دے کر کہا کہ ملک وقوم اس وقت تک اپنے تمام تر امکانات اور صلاحیتوں کو بروئے کار نہیں لا سکتی ، تاوقتیکہ ہماری کم از کم نصف آبادی معاشی ترقی میں بامعنی تعاون کے لائق نہ ہوجائے اور اسے اضافی خوابوں کی مثبت تعبیروں اور کیئریئر کی نمو کے مواقع نہ فراہم ہوں ۔
جناب وینکیا نائیڈو نے اپنی تقریر میں آگے کہا کہ تعلیم کو آج کی دنیا میں سرگرم شہریت کو فروغ دینا چاہئے اور نوجوانوں کو کل کی دنیا میں رجحان قائم کرنے کےلئے دوراندیش شہری بنائے جانے چاہئیں ۔ انہوں نے کہا کہ اگر تعلیم کو آج کے سماج اور اس کے مستقبل سے نامیاتی طور پر جوڑا نہ گیا تو اس کی اہمیت ختم ہوجائے گی۔ جناب نائیڈو نے سابق صدر جمہوریہ ہند مرحوم اے پی جے عبدالکلام کا قول دوہراتے ہوئے کہا کہ شہری – دیہی خلا کو پُر کرنا اور غریبی اور عدم مساوات کا خاتمے سے بہت نزدیکی کے ساتھ جڑا ہوا ہے ۔
تعلیم کی ضرورت پر زور دیتے ہوئے جناب نائیڈو نے کہا کہ تعلیم ،حفظان صحت او ربہتر آمدنی کی ضرورت کی خواہشمند دیہی آبادی اس امید میں شہروں کو ہجرت کررہی ہے کہ اسے شہروں میں روزی روٹی کے بہتر مواقع فراہم ہوں گے۔اس رجحان پر تشویش کا اظہار کرتے ہوئے جناب وینکیا نائیڈو نے کہا کہ یہ رجحان اکثر وبیشتر مایوسی کی شکل میں ظاہر ہوتا ہے ،جس سے دیہی غریبی میں مزیداضافہ ہوجاتا ہے اور سماجی انتشار کا دباؤ بڑھ جاتا ہے ۔ آج کی دنیا میں دہشت گردی کے موجودہ اضطراب نے زبردست انتشار پید اکررکھاہے اس لئے ہرقسم کی دہشت گردی کو، بہر حال ختم کیا جانا چاہئے ۔
نائب صدرجمہوریہ نے امید ظاہر کی کہ کفایتی صحت خدمات ،صاف پانی کی فراہمی ،دیہی روزی روٹی کے لئے قرض کی سہولت ،غیر استعمال شدہ وسائل اور امکانات کو پروان چڑھانے سے اس خَلا کو پُر کرنے میں مدد ملے گی۔ جناب نائیڈو نے کہا کہ اکثر جنسی تفریق اور شہری غریبی خلا بہ یک وقت نمودار ہوتے ہیں ،اس لئے بچیوں کی تعلیم اور بالخصوص دیہی بچیوں کی تعلیم پر خصوصی تجوجہ دی جانی چاہئے اور ابتدائی تعلیم مادری زبان میں دی جانی چاہئے ۔
اس تقریب میں ایم جی این سی آر ای کے چیئر مین ڈاکٹر ڈبلیو جی پرسنّا کمار ، ٹی ایس سی ایچ ای کے چیئر میں پروفیسر پاپی ریڈی متعد د یونیورسٹیوں کے وائس چانسلرز اور سربراہان شعبہ اور ریاستی تعلیمی کونسلوں کے نمائندوں اور تحقیق وتربیت سے وابستہ سرکردہ شخصیات نے شرک کی ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1306
(Visitor Counter : 29
وزارت دفاع
سورنم وجے ورش کامیابی کی مشعل انڈمان ونکور بار کمانڈ پہنچی
اہم نکات:
- پورٹ بلیئر پہنچنے سے پہلے کامیابی کی مشعل زمین کی سطح پر 3000کلومیٹراور آئی این ایس سُمیدھا پر 700 سمندری میل کا سفر کرے گی۔
- انڈمان و نکوبار جزائر کے مختلف شہریوں میں اسے لے جایا جائے گا۔
- جنگ میں شامل سابق فوجیوں ؍ بزرگ فوجیوں کے ساتھ بات چیت سمیت متعدد پروگرام منعقد ہوں گے۔
1971ء کی جنگ میں ہندوستان کی کامیابی کی 50ویں سالگرہ کے موقع منعقد سورنم وجے وَرش کی کامیابی کی مشعل کمانڈنگ آفیسر ، 231 ٹرانزٹ کیمپ، انڈمان و نکوبار کمانڈ کرنل گیان پانڈے کے ذریعے چنئی میں اے این سی کی طرف سے بتاریخ 31 جولائی 2021ء کو وصول کی گئی۔
کامیابی کی مشعل زمینی سطح پر 3000کلومیٹر کا فاصلہ طے کرنے بعد ہندوستانی بحریہ کے جہاز سُمیدھا میں سمندر میں 700 سمندری میل کا سفر مکمل کرکے 3اگست 2021ء کو پورٹ بلیئرپہنچے گی۔ پورٹ بلیئر پہنچنے پر کامیابی کی مشعل کو لیفٹیننٹ گورنر انڈمان و نکوبار جزائر ایڈمرل ڈی کے جوشی کے ذریعے وصول کی جائے گی، جو بعد میں اِس کو اے این سی کے تحت یادگاری سرگرمیوں کو چلانے کےلئے انڈمان و نکوبار کمانڈ کے کمانڈر اِن چیف لیفٹیننٹ جنرل اجے سنگھ کو سونپیں گے۔
کامیابی کی مشعل کو پورٹ بلیئر، مایابندر، براتانگ ، ڈِگلی پور، ہٹ بے، کار نکوبار اور کیمپ بیل بے، شہروں میں لے جایا جائے گا، جہاں اسے مقامی دفاعی اداروں کی دیکھ ریکھ میں آنےو الوں اور جنگ میں شامل سابق فوجیوں کےلئے نمائش میں رکھا جائے گا۔کامیابی کی مشعل کو مختلف اسٹیشنوں پر جنگ میں شامل میں سابق فوجیوں؍ بزرگ فوجیوں ؍جنگی بیواؤں کے درمیان اہم سڑکوں سے ہوتے ہوئے اس مشعل کا نظارہ کرایا جائے گا اور ثقافتی ؍دلچسپ پروگرام ، سائیکل مہم جیسے مختلف پروگراموں کا منصوبہ بھی بنایاگیا ہے۔
کامیابی کی مشعل کو لینڈ فال جزائر میں بھی لے جایا جائے گا، جو انڈمان و نکوبار کمانڈ کی تعیناتی کا بالکل شمالی مرکز ہے۔ہندوستان کے واحد سرگرم جوالامکھی بیرین آئرلینڈ اور ملک کے انتہائی جنوبی مرکز اندرا پوائنٹ پر بھی کامیابی کی مشعل لے جائی جائے گی۔سفر کا مقصد ہندوستان کی کامیابی اور ہمارے جنگی ہیروز کی قربانی کا پیغام ملک کے دور دراز علاقوں اور ساحلوں تک پہنچانا ہے۔
دسمبر 1971ء میں ہندوستانی مسلح فورسیز نے پاکستانی فوج پر کامیابی حاصل کی تھی اور ایک نیا ملک بنگلہ دیش بنایا گیا تھا۔ اس کامیابی کے نتیجے میں دوسری جنگ عظیم کے بعد سب سے بڑی فوجی خود سپردگی ہوئی، جس میں پاکستانی فوج کے تقریباً 93,000فوجیوں نے ہندوستانی فوج کے سامنے خود سپردگی کردی تھی۔
بتاریخ 16 دسمبر 2020ء کو وزیر اعظم جناب نریندرمودی کے ذریعے کامیابی کی یہ مشعل روشن کرنے کے ساتھ ہی ’سورنم وجے وَرش‘ تقریبات کا آغاز ہوا۔ جنگی فوجیوں کی بہادری کا اظہار کرنے والے قومی فوجی یادگار کی مسلسل جلنے والی مشعل سے کامیابی کی یہ مشعل روشن کی گئی تھی، تب سے کامیابی کی یہ مشعل پورے ہندوستان میں سفر کررہی ہے اور اس کے سفر کے دوران بڑی تعداد میں پروگرام منعقد کئے جارہے ہیں۔
پنچایتی راج کی وزارت
پنچایتی راج کی وزارت کے ای گرام سوراج اور آڈٹ آن لائن کو ای گورننس کے قومی ایوارڈ کے تحت گولڈ ایوارڈ
ای-گورننس کے لیے قومی ایوارڈ کے تحت ’’ایکسی لینس اِن گورنمنٹ پروسیس ری-انجینئرنگ فار ڈیجیٹل ٹراسفورمیشن ‘‘ کے زمرے میں پنچایتی راج کی وزارت کے ای-پنچایت مشن موڈ پروجیکٹ  کو گولڈ ایوارڈ حاصل ہوا ۔
اس ایوارڈ کے توسط سے ای –گورننس ٹیم کی عمدہ کارکردگی اور مثالی کام کا اعتراف کیا گیا ہے، جسے این آئی سی-ایم او پی آر ٹیم نے اپنا تعاون پیش کیا ہے۔
مرکزی وزیر مملکت ڈاکٹر جتیندر سنگھ نے آج جموں میں ای-گورننس پرمنعقدہ 25ویں قومی کانفرنس میں وزارت پنچایتی راج میں جوائنٹ سکریٹری جناب آلوک پریم ناگر کو یہ باوقار قومی ایوارڈ دیا۔
مختلف شراکت داروں ، خاص طور پر پنچایتی راج اداروں نے پنچایتی راج نظام کو مستحکم کرتے ہوئے اور اسے موثر، شفاف اور کارگر بنا کر ای-پنچایت مشن موڈ پروجیکٹ کو کامیاب بنانے میں ای-پنچایت کے ایپلی کیشنز کو بہت تیزی سے اپنایا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
12992
(Visitor Counter : 72
وزیراعظم کا دفتر
وزیراعظم نے یوم اساتذہ کے موقع پرخاص طورپر تمام محنتی اساتذہ کو مبارکبادپیش کی ہے
انھوں نے سابق صدرجمہوریہ ڈاکٹررادھاکرشنن کو بھی ان کے یوم پیدائش کے موقع پرخراج عقیدت پیش کیا
وزیراعظم جناب نریندرمودی نے یوم اساتذہ کے موقع پر خاص طورپر ان سبھی محنتی اساتذہ کو مبارکباد پیش کی ہے ، جنھوں نے نوجوان ذہنو ں میں تعلیم کی خوشیاں پھیلائی ہیں ۔ جناب نریندرمودی نے سابق صدرجمہوریہ ڈاکٹر رادھاکرشنن کو بھی ان کے یوم پیدائش کے موقع پر خراج عقیدت پیش کیاہے ۔
وزیراعظم نے کہاکہ ؛
‘‘#یوم اساتذہ کے موقع پر اساتذہ کو مبارکباد۔خاص طورپر ان سبھی محنتی اساتذہ کو مبارکباد ،جنھوں نے نوجوان ذہنو ں کے مابین تعلیم کی خوشیاں پھیلائی ہیں۔میں اپنے سابق صدرجمہوریہ ڈاکٹررادھاکرشنن کے یوم پیدائش کے موقع پرانھیں بھی خراج عقیدت پیش کرتاہوں ۔ ’’
ماحولیات، جنگلات اور موسمیاتی تبدیلی کی وزارت
فاریسٹ آفیسرز کو بے آواز لوگوں کی آواز بننے اور ملک کے وسیع قدرتی وسائل کے مالکان نہیں بلکہ ٹرسٹی کی حیثیت سے کام کرنے کی ضرورت ہے: جناب بھوپیندر یادو
بھوپیندر یادو نے انڈین فاریسٹ سروس کے زیر تربیت افسران سے خطاب کیا
ماحولیات، جنگلات اور آب و ہوا کی تبدیلی کے وزیر جناب بھوپیندر یادو نے آج کہا کہ فاریسٹ آفیسرز کو بے آواز لوگوں کی آواز بننے اور ایک ایسے نقطہ نظر کے ساتھ کام کرنے کی ضرورت ہے جو مقامی کمیونٹی کی خواہشات اور ضروریات کے تئیں سنجیدہ ، انسانی ہمدردی سے بھرپور اور حساس ہو۔ وزیر موصوف ، اندرا گاندھی نیشنل فاریسٹ اکیڈمی، دہرادون میں 2020 کے 64 ویں بیچ کے انڈین فاریسٹ سروس  کے زیر تربیت افسران سے ورچووئل طریقے سے خطاب کر رہے تھے۔
نوجوان افسروں سے خطاب کرتے ہوئے جناب یادو نے کہا کہ ملک موجودہ قومی قیادت کے تحت ترقی کے تمام شعبوں میں انقلابی تبدیلی کا خواہاں ہے اور ساتھ ہی ساتھ مختلف ماحولیاتی محاذ پر چیلنجوں اور بحرانوں اور ان کے مظاہر مثلاً آب و ہوا کی تبدیلی، زمین کے بنجر ہونے، آلودگی اور حیاتیاتی تنوع کے نقصان جیسے معاملات سے بھی نمٹ رہا ہے ۔ اسی لیے موجودہ دور میں ان کا کردار پائیدار ترقی کو آگے بڑھانے اور اس پر عمل کرنے میں اور بھی اہم ہو جاتا ہے۔
مرکزی وزیر ماحولیات نے کاربن کے اخراج، کاربن کے صفر اخراج کی ڈیٹ لائن، شمسی توانائی کے تناسب اور توانائی کے مرکب میں دیگر ماحول دوست ذرائع، حیاتیاتی تنوع کے تحفظ، صحرا سے نمٹنے اور بنجر زمین کی بازیابی وغیرہ سے متعلق وعدوں اور اہداف پر روشنی ڈالی۔ انہوں نے افسران سے کہا کہ وہ ان مقاصد کو حاصل کرنے کے لیے تخلیقی اور اختراعی خیالات کے ساتھ آگے آئیں۔
انہوں نے اس بات کا اعادہ کیا کہ سرکاری نظام کی ایک مضبوط، قابل اور اہل افرادی قوت کے طور پر نوجوان آئی ایف ایس افسران کو اپنے دائرہ اختیار کے تحت جنگلاتی علاقے میں رہنے والی برادریوں اور دیگر شہریوں کے تئیں بھی فعال طور پر معاشرتی مرکوز/شہریوں پر مبنی اور انہیں سہولت بہم پہنچانے والا بننے کی ضرورت ہے۔
وزیر مملکت جناب اشونی کمار چوبے نے بھی زیر تربیت افسران سے خطاب کیا۔ انہوں نے کہا کہ جنگل میں رہنے والی برادریوں اور دیگر لوگوں کے ساتھ مل کر کام کرنے کے بہت سے شعبے ہیں، جہاں ایک ہمدردانہ، ذمہ دارانہ، تعاون پر مبنی نقطہ نظر اپنانے اور فرائض کی انجام دہی کی کلیدی بنیاد ہونی چاہیے اور اس سارے عمل میں انسانی ہمدردی کے ساتھ ساتھ زیادہ ایماندارانہ اور شہریوں پر مرکوز نقطہ نظر اپنانے کی ضرورت ہے۔
ماحولیات، جنگلات اور آب و ہوا کی تبدیلی کی وزارت کی سکریٹری محترمہ لیلا نندن اور ماحولیات، جنگلات اور آب و ہوا کی تبدیلی کی وزارت میں ڈائریکٹر جنرل  اور اسپیشل سکریٹری جناب سی پی گوئل نے زیر تربیت افسران سے خطاب کیا اور ان کے لیے نیک خواہشات کا اظہار کیا۔
۔۔۔۔۔۔۔۔۔۔۔
ش ح۔ م ع۔ ن ا۔
U-501
(Visitor Counter : 109
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 134 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 22.16 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،27 نومبر ،2021/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,34,87,29,470
|
|
دستیاب خوراک
|
|
22,16,64,431
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 134 کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 22.16 کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزارت خزانہ
امداد باہمی پر مبنی قرض ڈھانچے کو لاحق ہونے والے خساروں کے لیے معاوضہ
خزانہ اور کمپنی امور کے وزیر مملکت جناب انوراگ سنگھ ٹھاکر نے آج راجیہ سبھا میں ایک سوال کے تحریری جواب میں بتایا ہے کہ کاشتکاروں کو سات فیصد سالانہ رعایتی شرح سود پر تین لاکھ روپے تک کے فصل قرض فراہم کرنے کی غرض سے حکومت ہند نے زراعت اور امداد باہمی اور کاشتکاروں کے فلاح وبہبود  کے محکمے کے ذریعے سود کی رعایت کی ایک اسکیم متعارف کرائی ہے، جس کے تحت قرض دینے والے اداروں یعنی سرکاری دائر کار کے بینکوں، نجی شعبے کے کاروباری بینکوں کے ذریعے، علاقائی دیہی بینکوں، اپنے وسائل کے استعمال کے ذریعے رقم جمع کرنے والے امداد باہمی کے بینکوں کوشرح سود پر دو فیصد کی سالانہ رعایت فراہم کرائی جاتی ہے۔ اس کے علاوہ کاشتکاروں کو اپنے ذریعے لیے گیے قرض کی بروقت ادائیگی کے لیے اضافی طور پر تین فیصد کی ترغیب بھی فراہم کی جاتی ہے، جس کے ذریعے نافذالعمل چار فیصد کی شرح سود کم ہوجاتی ہے۔
مذکورہ اسکیم کے تحت حکومت ہند امداد باہمی کے بینکوں کو اس طرح کے فصل قرض فراہم کرانے کے لیے دو فیصد کی سود کی رعایت بھی فراہم کرتی ہے، تاکہ بینکوں کو ان کے سرمایے کے زیراستعمال لائے جانے کے نتیجے میں لاحق ہونے والے خسارے کی بھرپائی کی جاسکے۔
مزید براں زراعت اور دیہی ترقیات کا قومی بینک  امداد باہمی کے بینکوں کو مختصر مدتی امداد باہمی پر مبنی دیہی قرض  فنڈ  کے تحت 4.5 فیصد کی رعایتی شرح سود پر مختصر مدتی مالی امداد فراہم کرتا ہے۔ اس کا مقصد یہ ہے کہ درج فہرست کاروباری بینکوں کے ذریعے ترجیحاتی شعبے میں قرض فراہم کرنے کے معا ملے میں جو کوتاہی رہ جائے، اس کی بھرپائی ہوسکے۔
محدود اثاثوں کی وجہ سے امداد باہمی کے بینکوں کو حاصل کریڈٹ کی حدود اصلا ان کے قرض دینے کے پروگرام کے مطابق 40 فیصد کی حد سے مشروط ہوتی ہے، ساتھ ہی نبارڈ کے دائمی پالیسی کے مطابق گزشتہ برسوں کے اوسط استعمال پر بھی منحصر ہوتی ہے۔ حکومت کے تحت نبارڈ کی ازسرنو بھرپائی کی حدود میں اضافے کی کوئی تجویز زیرغور نہیں ہے۔
۔۔۔۔۔۔۔۔۔۔۔
م ن ۔ ۔ ت ع۔
U-3365
(Visitor Counter : 37
وزارتِ تعلیم
مرکزی وزیر تعلیم کل وائس چانسلرز سے ملاقات کریں گے
مرکزی وزیر تعلیم جناب دھرمیندر پردھان 3؍ستمبر 2021 کو وزارت تعلیم کے تحت 45 مرکزی یونیورسٹیوں کے وائس چانسلرز سے ورچول طریقے سے ملاقات کریں گے۔جناب دھرمیندر پردھان گزشتہ مہینوں کے دوران مختلف یونیورسٹیوں کے وائس چانسلروں سے ملاقات کرتے رہے ہیں ، لیکن اس گروپ کے ساتھ مرکزی یونیورسٹیوں کے وائس چانسلرز کے ساتھ وزیر تعلیم کی پہلی باضابطہ ملاقات ہوگی۔ بات چیت کے دوران جن امور پر خاص توجہ دی جائے گی وہ درج ذیل ہیں:
- قومی تعلیمی پالیسی 2020 کا نفاذ
- اکیڈمک بینک آف کریڈٹ
- کئی سطح پر داخلے اور انخلاء کا انتظام
- اوپن اینڈ آن لائنتعلیم
- تعلیمی اداروں کے لیے مخصوص امدادی رقم
- تعلیمی سیشن 2021-22 کا آغاز
- ایس سی/ایس ٹی/او بی سی اور ای ڈبلیو ایس زمرے کے اساتذہ کی بیک لاگ اسامیوں کو پُر کرنے کے اقدامات
- 'آزادی کا امرت مہوتسو'کے جشن کے انعقاد سے متعلق امور
وزیراعظم کا دفتر
وزیر اعظم نے ماؤں اور بہنوں پر اجولا یوجنا کے اثرات کی ستائش کی
وزیر اعظم نے ہندوستان کی ماؤں اور بہنوں پر اجولا اسکیم کے اثرات کی تعریف کی ہے۔
اجولا یوجنا ملک کی ماؤں اور بہنوں کو کس طرح فائدہ پہنچاتی ہے اس کے بارے میں ایک ویڈیو شیئر کرتے ہوئے، وزیر اعظم نے ٹویٹ کیا؛
’’’اجوالا‘نے جس طرح سے ہماری غریب ماؤں اور بہنوں کی زندگی کو آسان بناکر خوشیوں سے روشن کیا ہے، وہ بہت حوصلہ افزا ہے۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U- 3841
(
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 184.87 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 12.054 ہے۔
فی الحال زیر علاج مریضوں کی شرح 0.03 فیصد ہے۔
سردست ملک میں شفایابی کی شرح 98.76 فیصد ہے۔
گزشتہ 24 گھنٹوں کے دوران 1,280 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,24,96,369 ہوگئی ہے۔
پچھلے 24 گھنٹوں کے دوران 795 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 79.15 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,66,332 ٹیسٹ کئے گئے۔
جل شکتی وزارت
سووچھ بھارت کے تحت رویے میں تبدیلی کے لئے جبر کرنا ناقابل قبول ہے
نئی دہلی ،27ستمبر :جل شکتی کی وزارت کے پینے کے پانی اورصفائی کے محکمے نے اس بات کا اعادہ کیاہے کہ صفائی ستھرائی سے متعلق رویے کے سلسلے میں حکومت یا منتخب افسران یانجی افراد سمیت کسی بھی شخص کے ذریعہ کیاجانے والا جابرانہ اقدام کسی بھی صورت میں قابل قبول نہیں ہے ۔ ایسے معاملات میں متعلقہ حکام کو قابل اطلاق قانون کی مکمل حدتک مجرم کے خلاف قانونی چارہ جوئی کرنی چاہیئے ۔
محکمے کے نوٹس میں لائے جانے کے بعد محکمے کی طرف سے آج اس سلسلے میں ایک ایڈوائزی جاری کی گئی کہ نا مناسب اقدامات اورانتہائی جابرانہ کارروائیوں کی مخصوص شکلوں پر ابھی بھی عمل کیاجارہاہے ۔ اس تناظرمیں مدھیہ پردیش میں دوبچوں کی موت کے المناک واقعے کی اطلاع ملی ہے ۔ صفائی ستھرائی کے محفوظ طریقوں کو اپنانے کے لئے رویے میں مثبت تبدیلی اوراسی کے ساتھ اس بات کو بھی یقینی بنانا کہ کوئی بھی پیچھے نہ رہ جائے ، سووچھ بھارت مشن کے ہدف کو حاصل کرنے کے لئے کلیدی حیثیت رکھتاہے ۔ گذشتہ 5برسوں میں رویوں میں تبدیلی کے لئے دیہی محرکین ، منتخب پنچایت اہلکاروں ، کمیونٹی پرمبنی تنظیموں اورسرکاری افسران نے انتھک کوششیں کی ہیں کہ دیہی گھرانوں کی اس بات کے لئے حوصلہ افزائی کی جاسکے کہ وہ کھلے میں رفع حاجت سے باز آئیں اوراس کے بجائے وہ بیت الخلاءکا استعمال کریں ۔ اس کی وجہ سے بڑے پیمانے پرعوامی تحریک چلی ، جس کے نتیجے میں ملک کی دیہی صفائی کی صورتحال میں غیرمعمولی تبدیلی واقع ہوئی ۔ ہرشعبہ ہائے زندگی سے تعلق رکھنے والے افراد نے ہندوستان کو کھلے میں رفع حاجت سے پاک  بنانے کے لئے مثالی عہد کا مظاہر ہ کیاہے ۔
سووچھ بھارت مشن  کے تحت غیرجبرآمیز طریقہ کارکو اپنانے کے لئے اس ایڈوائزری کو 25جولائی ، 2017کو جاری کردہ اسی طرح کی ایڈوائزری کے فالواپ کے طورپر جاری کیاگیاہے جس میں کہاگیاہے کہ ریاستوں کوبیت الخلاء کی تعمیر اوراس کے استعمال کو یقینی بنانے کے لئے کسی بھی قسم کے سخت اقدامات سے گریز کرناچاہیئے ۔ حکومت ہند پورے دیہی ہندوستان میں کھلے میں رفع حاجت سے پاک کی صورت حال کے حصول اوراسے برقراررکھنے کے تئیں پرعزم ہے اوراس بات کا اعادہ کرتی ہے کسی کو پیچھے نہیں چھوڑا جائے اوراگرکوئی مستحق فائدہ اٹھانے والا بچ گیاہے تومتعلقہ ریاست اور ضلع کو اس بات کو یقینی بناناچاہیئے کہ یہ بنیادی خدمات تیزی سے فراہم کی جائیں ۔